ม.หอการค้า เผยดัชนีความเชื่อมั่นผู้บริโภคเดือน ต.ค.อยู่ที่ 73.4
ม.หอการค้า เผยดัชนีความเชื่อมั่นผู้บริโภคเดือน ต.ค.อยู่ที่ 73.4
5 พ.ย. 2558

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยว่า ดัชนีความเชื่อมั่นผู้บริโภคเดือนต.ค.58 อยู่ที่ 73.4 โดยดัชนีความเชื่อมั่นผู้บริโภคปรับตัวดีขึ้นเป็นครั้งแรกในรอบ 10 เดือน
ขณะที่ดัชนีความเชื่อมั่นต่อเศรษฐกิจโดยรวมอยู่ที่ 62.2 ส่วนดัชนีความเชื่อมั่นเกี่ยวกับโอกาสการหางานทำอยู่ที่ 68.6 และดัชนีความเชื่อมั่นเกี่ยวกับรายได้ในอนาคตอยู่ที่ 89.4
สำหรับปัจจัยบวกมาจาก ที่ประชุมคณะรัฐมนตรี (ครม.) อนุมัติมาตรการกระตุ้นเศรษฐกิจระยะสั้น 3 มาตรการ, ดัชนี SET เดือนต.ค.ปรับเพิ่มขึ้น 45.94 จุด, ราคาน้ำมันขายปลีกในประเทศปรับตัวลดลง
ขณะที่ปัจจัยลบ ได้แก่ สำนักงานเศรษฐกิจการคลัง (สศค.) ปรับประมาณการเศรษฐกิจไทยปีนี้เหลือ 2.8% จากเดิมคาดการณ์ไว้ที่ 3% , มูลค่าส่งออกเดือนก.ย.ลดลง 5.51%, ราคาพืชผลทางการเกษตรทรงตัวในระดับต่ำเมื่อเทียบช่วงเดียวกันปีที่ผ่านมา, ค่าเงินบาทปรับตัวแข็งค่าขึ้นเล็กน้อย และผู้บริโภควิตกกังวลเกี่ยวกับปัญหาค่าครองชีพ และราคาสินค้าที่ทรงตัวในระดับสูงแม้เงินเฟ้อติดลบ